153. löggjafarþing 2022–2023.

Þingskjal 718 — 549. mál.

Fyrirspurn

til dómsmálaráðherra um starfandi lögreglumenn.

Frá Þorbjörgu Sigríði Gunnlaugsdóttur.

1.	Hver er heildarfjöldi starfandi lögreglumanna á landinu?

2.	Hvert er hlutfall menntaðra og ómenntaðra lögreglumanna?

3.	Hver hefur þróun fjölda starfandi lögreglumanna verið frá 2008 til 2022?

4.	Hefur þróun fjölda lögreglumanna haldist í hendur við fólksfjölgun í landinu og fjölgun ferðamanna á sama árabili?

5.	Liggur fyrir þarfagreining um æskilegan fjölda lögreglumanna á landinu í heild og skipt eftir landshlutum?

6.	Hefur farið fram mat á mannaflaþörf í tengslum við rannsókn mála sem tengjast skipu
lagðri glæpastarfsemi?

7.	Hefur stytting vinnuvikunnar haft áhrif á lögregluna í landinu hvað varðar þörf fyrir fjölda starfandi lögreglumanna sem og á kostnað?

8.	Hver er fjöldi starfandi lögreglumanna á Íslandi á hverja 100.000 íbúa í evrópskum samanburði?

9.	Hverjar hafa óskir lögreglustjóra á landinu verið til stjórnvalda um aukinn mannafla á áðurnefndu tímabili? Hefur þessum óskum um aukinn mannafla verið mætt af hálfu dómsmálaráðherra, og þá hvernig?

Skriflegt svar óskast.